Vodenje po razstavi je bilo zame zelo lepa in poučna izkušnja in najprej bi se rada zahvalila mentorici mag. Marjeti Šifrer, da mi je dala to priložnost in me izbrala, da sem bila lahko del tega projekta. Že sama ideja o tem da smo vodniki razstave stari toliko kot je bila Ana v času ko je pisala dnevnik, se mi je zdela enkratna in vesela sem, da sem se tekom tega projekta toliko novega naučila. Čeprav je tema razstave težka in izredno žalostna sem bila zato še toliko bolj vesela da sem lahko predvsem mlajšim poslušalcem pomagala ustvariti pravilno in kritično mnenje o grozotah in trpljenju v drugi svetovni vojni hkrati pa sem se naučila kako na preprost način predstaviti tudi zahtevnejšo vsebino in še vedno zajeti bistvo. Ogromno novega znanja sem prejela tudi na seminarjih ko smo se pogovarjali ne le o holokavstu, Ani Frank ter vsem kar sodi k drugi svetovni vojni, temveč tudi o tem da se na svetu še vedno dogajajo grozne stvari tega pa se sami sploh ne zavedamo, zato sem z vodenji poslušalcem poskušala predati sporočilo da moramo biti pozorni saj na vsakem koraku v življenju prihaja do diskriminacije in ne sprejemanja drugačnosti in moramo paziti da se kaj takega kot je bila druga svetovna vojna nikdar več ne ponovi.

Sara Kidan, 9. b

To, da sem bila vodnica po razstavi Ana Frank zgodba za sedanjost je bila zame super in nepozabna izkušnja zaradi več razlogov. Kot prvo sem se naučila ogromno o življenju med drugo svetovno vojno. Žal sem izvedela tudi mnogo pretresljivih stvari, a nedvomno mi bo to znanje v življenju koristilo. Najbolj vesela pa sem, da sem lahko to znanje delila z drugimi, tako z odraslimi kot tudi otroci. Vsako vodenje sem lahko prilagodila po svoje in se povezala z občinstvom. Prav tako mi je razstava dala izkušnje na področju vodenja in nastopanja. Na začetku me je bilo strah a že po prvem vodenju sem spoznala, da je strah odveč in z vsakim vodenjem sem imela več samozavesti. Na vodenje razstave ne gledam kot na obveznost ampak v tem preprosto uživam. Najlepše pa je bilo slišati kakšen vtis je razstava naredila na poslušalce. To je bila zame največja nagrada. To izkušnjo bi kadarkoli ponovila.

Nina Drinovec, 9. a

V preteklem mesecu sem bila vodnica po razstavi o Ani Frank. To je bila zame zelo posebna izkušnja. Sprva sem mislila, da bo težko govoriti svojim vrstnikom in učiteljem. Nisem pa vedela, da se lahko v dveh dneh naučim toliko besedila, ki ga potem povem pred panoji. Kasneje pa sem spoznala, da to sploh ni tako težko in da mi ni bilo nikoli problem peljati nekoga po razstavi. Tekom razstave sem se naučila veliko tudi o 2. svetovni vojni in o vseh groznih dejanjih, ki so se dogajali. Hudo mi je bilo, ko sem premišljevala o koncentracijskih taboriščih, diktaturi in antisemitizmu. Spoznala sem, da bi morala biti zelo hvaležna za to, kar imam. Naučila sem se ceniti tudi drugačnost ljudi. Razstava je napisana tudi v Braillovi pisavi, tako da lahko razstavo doživijo tudi slepi. Zelo mi je všeč in počaščena sem, da sem lahko sodelovala pri tem projektu. Pridobila sem veliko samozavesti pri javnem nastopanju, kar mi bo prišlo prav kasneje v življenju, prav tako pa sem se tesneje povezala s svojimi prijatelji. To je bilo zame nepozabno doživetje in nekoč si želim obiskati tudi skrivališče, v katerem je bila Ana Frank in raziskati še več o tej temi.

Lara Celar, 9. b

Pretekli mesec je k nam prišla razstava Anne Frank, katero sem najprej v majhni tremi potem pa z velikim veseljem vodila tudi jaz. Če bi imela še kaj priložnosti bi z veseljem vodila še kdaj. Sem pa ugotovila, da je razstavo starejšim razredom voditi drugače kot nižjim. Všeč mi je bilo, ko sem po koncu vodenja videla zadovoljne obraze, ki so potem z veliko zanimanja spraševali o Aninem življenju, rasizmu danes ter sprejemanju drugačnosti. Čeprav se pri zgodovini o drugi svetovni vojni še nismo učili, jo v zahvalo učiteljici in vodiču zdaj dobro razumem in lahko z večjim razumom spremljam grozote druge svetovne vojne. Mislim, da je bila razstava poučna in da bi si jo moral ogledati vsak, slepi, pa si lahko razstavo doživijo v Braillovi pisavi. Mislim, da mi bo vodenje po tej razstavi prišlo zelo prav tudi kasneje v življenju. Pridobila sem veliko samozavesti ter se še bolje razumela z drugimi vodiči. Čez nekaj let upam, da bom lahko obiskala muzej Anne Frank ter vodila še kakšno tako prijetno razstavo.

Katja Jošt, 8. a

Kot vodnica po razstavi Ane Frank, sem pridobila veliko novih in koristnih izkušenj. Naučila sem se, kako nastopati pred občinstvom, neglede na starost. To mi je dalo veliko izkušnjo kako nastopati ter veliko samozavesti, ki mi bo prišlo prav pozneje v življenju. Zelo sem presenečena nad tem, da me je občinstvo lepo in mirno poslušali. Zelo sem zadovoljna, da sem se lahko naučila veliko novega in koristnega o življenju Ane Frank in grozotah, ki so se dogajale, ter to znanje ponesla tudi med poslušalce. Navdušena sem nad tem, da se zgodbe vodnikov spreminjajo z osebnostjo vsakega posameznika in sem tako lahko zgodbo prilagajala starosti poslušalcev ter njihovim predznanjem. Zelo sem tudi navdušena nad namenom te razstavi, ki nas ne le opominja na grozote 2. svetovne vojne, vendar nas tudi opozarja na to, da se to nebi več ponovilo, ter nas opozarja na vsakodnevne diskriminacije za katere se velikokrat sploh ne zavedamo, da so med nami.

Ana Markič, 9. a

Biti vodnica na razstavi Ane Frank, je bilo nepozabno doživetje. Ta projekt mi je pomagal razumeti, kakšne grozote so se dogajale tekom 2. svetovne vojne. Dejstvo da sem lahko svoje znanje predala mlajšim generacijam mi veliko pomeni, saj je pomembno, da se tudi oni zavedajo kakšno je bilo življenje in trpljenje družine Frank. Od tega projekta ne bom odnesla le znanja o Ani Frank, ampak tudi izkušnje z javnim nastopanjem, kar mi bo v življenju zelo koristilo. Namen te razstave je poudariti večni boj z diskriminacijo, s katero se srečujemo vsak dan. Zato je ta razstava prevedena tudi v Braillovo pisavo, da jo lahko doživijo tudi slepi. S tem projektom sem pridobila veliko samozavesti in novih prijateljev. Ob razstavi sem se zavedla kakšno težko življenje so živeli v tistem času. Upam, da se take grozote ne bodo več ponovile. Prebrali smo tudi knjigo z naslovom Dnevnik Ane Frank. Ker je bila zelo zanimiva, si želim ogledati tudi skrivališče v Amsterdamu. Upam, da pride razstava še kdaj na našo šolo, da si ji bodo lahko ogledale tudi kasnejše generacije.

Sara Žnidar, 9. b

Na začetku me je bilo malo strah ali bom zmožna voditi razstavo ali me bo povozila trema. Na dan učenja za vodenje sem bila vznemirjena, ker še nikoli nisem imela priložnosti biti v vlogi kustosa. Že sama postavitev razstave je bila zanimiva, saj smo jo postavili sami in smo sami izbirali kje na šoli bo dobila svoje mesto. V dveh dneh sem izvedela veliko novega o življenju Ane Frank in nasploh o 2. svetovni vojni. Naš učitelj Jure nam je povedal veliko zanimivosti, ki so me presenetile in razžalostile. Med učenjem smo se veliko zabavali in všeč mi je bilo, da smo stvari spoznali preko pogovora in ne prek učnih listov ali pisanja v zvezke. Pred mojim prvim vodenjem sem bila malo nervozna, vendar sva s sokustosom Jakom dobila četrti razred, ki je vedel zelo malo in jih je zato tema še bolj zanimala. Tako sem svoj strah hitro odstranila in odvodila prvo svojo razstavo. Navdušenje četrtošolcev mi je dalo moč in pogum za ostala vodenja. Seveda so nekateri pokazali več, drugi pa malo manj zanimanja. Po vsakem vodenju sem bila vesela vsakega vprašanja, ki je pokazal poslušalčevo zanimanje. V tem času sem se sama srečala s kruto polovico 20. stoletja, ki mi do takrat še ni bila tako blizu. Pridobila sem nove izkušnje z ljudmi in zdaj vem kako se počutijo kustosi v muzejih. Hvaležna sem učiteljici Marjeti, da me je izbrala za ta projekt, ker sem dobila izkušnje, ki jih gotovo ne bom več deležna. Najbolje pa je bilo, da smo bili odlična skupina, ki smo se med seboj dobro razumeli in si pomagali.

Ema Šparovec, 8. b

V prejšnjem mesecu sem se izučil za vodnika po razstavi Ane Frank- Zgodba za sedanjost in seveda po tej razstavi vodil učence naše osnovne šole. V dvodnevnem pripravljanju se mi je sprva razstava zdela zelo zapletena. Moram priznati, da ko sem prvič videl koliko panojev ima razstava sem se kar malce prestrašil. A ko nam je naš učitelj začel razlagati o razstavi je šlo vse lažje saj me je zadeva zanimala. Všeč mi je bilo, da sem se moral na vsaki predstavitvi prilagajati moji skupini učencev in nikoli ni bilo enako oziroma posledično ni postalo dolgočasno voditi to izjemno razstavo. Sama razstava mi je doprinesla veliko znanja o drugi svetovni vojni, o nacizmu, o rasizmu in še ogromno drugih stvareh. Pripomogla pa mi ni le mojemu znanju ampak tudi mojem nastopanju oz. sproščenem nastopanju. Vsakič ko sem nastopal, sem se počutil bolj sproščenega in na koncu treme skoraj ni bilo. Zaključil bi s tem, da ima razstava pomembno sporočilo: grozote druge svetovne vojne se ne smejo pod nobenim pogojem ponoviti.

Maj Tavčar 9. a

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na spletni strani <https://anafrankslo.eu/sl/> si lahko ogledate galerijo slik, ko je bila razstava na naši šoli ter preberete še več o projektu.